b'\n_START_ARTICLE_\nLembit Sossi\n_START_PARAGRAPH_\nLembit Sossi (22. juuni 1943 \xe2\x80\x93 3. veebruar 2012) oli eesti f\xc3\xbc\xc3\xbcsik._NEWLINE_Sossi oli Eesti juhtivaid teadlasi optika valdkonnas. Alates 1971. aastast t\xc3\xb6\xc3\xb6tas ta Tartu Riikliku \xc3\x9clikooli teoreetilise f\xc3\xbc\xc3\xbcsika kateedris, t\xc3\xb5ustes aja jooksul vanemlaborandist dotsendiks ja teaduriks. 1980. aastal anti talle f\xc3\xbc\xc3\xbcsikakandidaadi kraad optiliste interferentskatete teooria uurimise eest._NEWLINE_Tema uurimishuviks olid lisaks optiliste katete teooriale mittelineaarse d\xc3\xbcnaamika probleemid, diferentsiaalv\xc3\xb5rrandite teooria ja arvutusmeetodid. Ta oli pikki aastaid tegev\xc3\xb5ppej\xc3\xb5ud, lugedes mitmeid teoreetilise f\xc3\xbc\xc3\xbcsika p\xc3\xb5hikursusi ning juhendades teadust\xc3\xb6id._NEWLINE_1985. aastal sai ta koos Paul Kardi, Nikolai Kristoffeli ja Vladimir Feodossejeviga optiliste interferentskatete teooria alaste uuringute eest Eesti NSV teaduspreemia. 2011. aastal tunnustati teda pikaajalise teadus- ja haridustegevuse eest Tartu \xc3\x9clikooli medaliga.'